Πικάντικοι, καυτεροί ψαροκεφτέδες
Λαχταριστοί πικάντικοι ψαροκεφτέδες που συνοδεύονται από μια γλυκιά σάλτσα μαγιονέζας.
600 γρ. φιλέτα κατεψυγμένου ψαριού (π.χ. γλώσσα, γλαυκό κ.λπ.), χοντροκομμένα, 2 καυτερές πιπερίτσες, ψιλοκομμένες, ή 1/2 κουτ. γλυκού μπούκοβο καυτερό, 1 σκελίδα σκόρδου, λιωμένη, 2 κουτ. σούπας φιστικοβούτυρο, 2 κουτ. σούπας φύλλα δυόσμου, ψιλοκομμένα, 1 μικρό ξερό κρεμμύδι, σε ψιλά καρέ, αλεύρι για το πανάρισμα, λάδι, για τηγάνισμα, 1/2 φλιτζ. τσαγιού μαγιονέζα (έτοιμη), 1/4 φλιτζ. τσαγιού φύλλα κόλιανδρου, χοντροκομμένα, 2 κουτ. σούπας γλυκιά σάλτσα τσίλι (sweet chili sauce - σε μεγάλα σούπερ μάρκετ) ή κέτσαπ (με διαφορετικά αποτελέσματα), 1 κουτ. σούπας ξύσμα ακέρωτου λεμονιού, 3 κουτ. σούπας χυμός λάιμ
Σε ένα μπολ ανακατεύουμε όλα τα υλικά και τη βάζουμε στο ψυγείο.Για να φτιάξουμε πικάντικους ψαροκεφτέδες βάζουμε τα κομμάτια του ψαριού (σε δόσεις) μαζί με το σκόρδο, το φιστικοβούτυρο, τον δυόσμο στον πολυκόφτη και τα χτυπάμε μέχρι να αναμειχθούν και να ψιλοκοπούν.Προσοχή, δεν θέλουμε να λιώσουν εντελώς και να γίνουν ένα ομοιογενές μείγμα.Βάζουμε το μείγμα σε ένα μπολ και προσθέτουμε το κρεμμύδι και τις καυτερές πιπερίτσες.Ανακατεύουμε με ένα κουτάλι, καλύπτουμε με διάφανη μεμβράνη και το βάζουμε στην κατάψυξη για 5-10 λεπτά, ώστε να σφίξει ελαφρώς.Μετά πλάθουμε μικρά κεφτεδάκια πλακέ, τα περνάμε από το αλεύρι και τα τινάζουμε να φύγει το περίσσιο.Ζεσταίνουμε λάδι σε ένα μεγάλο τηγάνι (2 εκ. από τον πάτο) σε μέτρια φωτιά και τηγανίζουμε λίγα-λίγα τα κεφτεδάκια για περίπου 2 λεπτά από κάθε πλευρά ή μέχρι να ροδίσουν και να ψηθούν.Τα σερβίρουμε, συνοδεύοντάς τα με τη σάλτσα που έχουμε κρατήσει στο ψυγείο.
Πιπεριές,Ψάρι